作者:駱賓王
標題:詠懷古意上裴侍郎
內容:三十二餘罷，鬢是潘安仁。四十九仍入，年非朱買臣。縱橫愁系越，坎壈倦遊秦。出籠窮短翮，委轍涸枯鱗。窮經不沾用，彈鋏欲誰申。天子未驅策，歲月幾沉淪。輕生長慷慨，效死獨殷勤。徒歌易水客，空老渭川人。一得視邊塞，萬裡何苦辛。劍匣胡霜影，弓開漢月輪。金刀動秋色，鐵騎想風塵。為國堅誠款，捐軀忘賤貧。勒功思比憲，決略暗欺陳。若不犯霜雪，虛擲玉京春。